เปิดนาทีระทึก อิหร่านเดือด ยิงขีปนาวุธอื้อถล่มฐานทัพสหรัฐฯ ล้างแค้นให้นายพล (คลิป)
นาทีอิหร่านเดือด ยิงขีปนาวุธกว่า 20 ลูกถล่มฐานทัพทหารสหรัฐฯ อย่างน้อย 2 แห่งในอิรัก แก้แค้นให้นายพลโซไลมานี่ ถูกทรัมป์สั่งปลิดชีพช็อกโลก ด้านรมว.กลาโหม-ต่างประเทศสหรัฐฯ ประชุมด่วนที่ทำเนียบขาวเมื่อ 8 ม.ค.63 สำนักข่าวต่างประเทศ และเว็บไซต์มิร์เรอร์ รายงานสถานีโทรทัศน์อิหร่านออกอากาศเผยแพร่คลิปนาทีสุดระทึก กองทัพอิหร่านระดมยิงขีปนาวุธนำวิถีกว่า 20 ลูกโจมตีฐานทัพทหารสหรัฐฯ อย่างน้อย 2 แห่งในอิรัก แก้แค้นให้กับนายพลคาเซม โซไลมานี่ อดีตผู้บัญชาการกองกำลังคุดส์ สังกัดกองกำลังพิทักษ์การปฏิวัติแห่งอิหร่าน ซึ่งถูกประธานาธิบดีโดนัลด์ ทรัมป์แห่งสหรัฐฯ สั่งปฏิบัติการโจมตีทางอากาศปลิดชีพที่สนามบินแบกแดด เมืองหลวงอิรัก พร้อมทหารอีก 6 นาย เมื่อ 3 ม.ค.ที่ผ่านมาจากคลิปวิดีโอที่สถานีโทรทัศน์อิหร่าน นำมาเผยแพร่แสดงให้เห็นขีปนาวุธหลายสิบลูกถูกยิงขึ้นสู่ท้องฟ้า โจมตีเป้าหมาย ฐานทัพอากาศที่มีทหารสหรัฐฯ ประจำการอยู่ ได้แก่ฐานทัพ Ain-al-Asad ทางตะวันตกของอิรัก ซึ่งประธานาธิบดีทรัมป์เคยมาเยือนเมื่อ ธ.ค.2561 และฐานทัพอากาศเออร์บิล ในเขตปกครองตนเองเคอร์ดิสถานแห่งอิรัก เมื่อเวลาประมาณ 02.00 น. ของวันพุธที่ 8 ม.ค. ตามเวลาท้องถิ่น โดยสถานีโทรทัศน์อิหร่านยังระบุว่าขีปนาวุธที่ใช้ยิงโจมตีฐานทัพสหรัฐฯ ในอิรักนี้ เป็นขีปนาวุธนำวิถี Fatteh-110 ซึ่งมีพิสัยยิงไกลถึง 300 กิโลเมตรกระทรวงกลาโหมสหรัฐฯ แถลงการณ์ เป็นที่แน่ชัดว่า ขีปนาวุธเหล่านี้ถูกยิงมาจากอิรักโดยมีเป้าหมายโจมตีกำลังทหารอเมริกันและพันธมิตรที่ประจำการในอิรัก ขณะที่สื่อรายงานในเวลาต่อมาว่า นายมาร์ค เอสเปอร์ รมว.กลาโหมสหรัฐฯ และนายไมค์ ปอมเปโอ รมว.ต่างประเทศของสหรัฐฯ ได้รีบรุดไปยังทำเนียบขาว หลังรับทราบรายงานอิหร่านยิงขีปนาวุธโจมตีฐานทัพที่มีทหารสหรัฐฯ ประจำการอยู่ในอิรัก
นาทีอิหร่านเดือดยิงขีปนาวุธกว่า 20 ลูกถล่มฐานทัพทหารสหรัฐฯอย่างน้อย2แห่งในอิรัก แก้แค้นให้นายพลโซไลมานี่ ถูกทรัมป์สั่งปลิดชีพช็อกโลก ด้านรมว.กลาโหม-ต่างประเทศสหรัฐฯประชุมด่วนที่ทำเนียบขาว
คาเซม โซไลมานี่,ข่าวเด่น,อิหร่าน,อิหร่านยิงขีปนาวุธ,โดนัลด์ ทรัมป์,สหรัฐ,ข่าวด่วน